

# ΕΛΛΗΝΙΚΗ ΔΗΜΟΚΡΑΤΙΑ

**7η ΥΓΕΙΟΝΟΜΙΚΗ ΠΕΡΙΦΕΡΕΙΑ ΚΡΗΤΗΣ**

## ΓΕΝΙΚΟ ΝΟΣΟΚΟΜΕΙΟ ΧΑΝΙΩΝ

**«Ο ΑΓΙΟΣ ΓΕΩΡΓΙΟΣ»**

**Γραφείο:** Διοίκησης

**Ταχ.Δ/νση:**Μουρνιές Τ.Κ.73300

**Τηλέφωνο:**2821342345-347

**Πρόσκληση σε Συνέντευξη Τύπου**

Αγαπητοί εκπρόσωποι των Μέσων Μαζικής Ενημέρωσης,

Το Γενικό Νοσοκομείο Χανίων «Ο Άγιος Γεώργιος» και η Ορθοπεδική κλινική σας προσκαλεί σε συνέντευξη τύπου που θα πραγματοποιηθεί την Τετάρτη 4 Σεπτεμβρίου 2024, στις 11:00 π.μ., στο αμφιθέατρο «Κωστής Νικηφοράκης» του νοσοκομείου μας.

Η συνέντευξη τύπου πραγματοποιείται με αφορμή τη διοργάνωση του 29ου Κοινού Συνεδρίου της Ελληνικής Εταιρείας Επανορθωτικής Μικροχειρουργικής και της Ελληνικής Εταιρείας Χειρουργικής Χεριού και Άνω Άκρου, το οποίο θα διεξαχθεί στον συνεδριακό χώρο Μεγάλο Αρσενάλι, στα Χανιά στις 4-7 Σεπτεμβρίου 2024.

Στη συνέντευξη τύπου θα παρουσιαστούν οι στόχοι του συνεδρίου, το πρόγραμμα, καθώς και οι διακεκριμένοι επιστήμονες που θα συμμετάσχουν. Θα υπάρξει επίσης δυνατότητα ερωτήσεων και συζήτησης με τους διοργανωτές και ομιλητές.

Θα χαρούμε να σας έχουμε μαζί μας.

**Με εκτίμηση,**

**Η Διοίκηση του
Γενικού Νοσοκομείου Χανίων «Ο Άγιος Γεώργιος»**

**και η Πρόεδρος της Τοπικής Οργανωτικής επιτροπής**

**Αικατερίνη Μανιμανάκη, Διευθύντρια της Ορθοπεδικής κλινικής του Γενικού Νοσοκομείου Χανίων «Ο Άγιος Γεώργιος»**